มันนี่ทูเดย์
กรุงไทยเข้ม
28 ก.ย. 2559

กรุงไทยเข้ม
นายลือชัย ชัยปริญญา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า ธนาคารได้เพิ่มมาตรการความปลอดภัยให้กับผู้ใช้บริการ KTB netbank โดยให้ลูกค้ากรอกรหัส TOP เพื่อตรวจสอบความเป็นเจ้าของบัญชี ในกรณีที่ต้องการเพิ่มเลขที่บัญชีผู้รับเงิน และกรอกรหัส TOP อีกครั้ง เพื่อยืนยันก่อนทำธุรกรรมโอนเงินให้บุคคลอื่น จากเดิมที่ให้ลูกค้ากรอกรหัส TOP เฉพาะเมื่อมีการเพิ่มเลขที่บัญชีผู้รับเงินเท่านั้น
ธ.ก.ส.หนุนเอสเอ็มอีเกษตร
นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า เมื่อวันที่ 25 ก.ย.ที่ผ่านมา ธ.ก.ส.ได้เปิดตัวโครงการสินเชื่อ 1 ตำบล 1 SME เกษตร ภาคเหนือ 17 จังหวัด โดยสนับสนุนสินเชื่อรายละไม่เกิน 20 ล้านบาท ระยะเวลาปี 1-7 คิดดอกเบี้ย 4% ต่อปี ล่าสุดมี ผู้เข้าร่วมโครงการ 12,879 ราย วงเงิน 2 หมื่นล้านบาท ผู้ที่สนใจติดต่อ ธ.ก.ส.ทุกสาขา ตั้งแต่วันนี้-31 มี.ค. 2560